प्रधानमन्त्री बन्ने बाटोमा रहेका एमाले अध्यक्ष केपी शर्मा ओली आफूलाई सरकारको नेतृत्व गर्न नदिन देशी विदेशी तत्वले षडयन्त्र गरिरहेको दावी गर्नुहुन्छ । कांग्रेसका नेताहरुले भने राष्ट्रियसभाको चुनाव भएपछि मात्र नयाँ सरकार गठनको प्रक्रिया सुरु हुने संवैधानिक व्यवस्था भएकाले विधि र प्रक्रिया अनुसार नै अघि बढ्ने तर्क गर्दै आएका छन् । यही बीचमा निर्वाचन आयोगले राष्ट्रियसभाको चुनाव माघ २५ गते गर्न प्रस्ताव गरेको छ ।
